דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

4. תביעה לפיצויים בגין נזקי גוף לפי חוק הפיצויים לנפגעי תאונת-דרכים, התשל"ה-1975 - רכב התובע נתקע באמצע הנסיעה ונפגע

בבית-המשפט המחוזי                                                                    ת"א ______

ב ____           

התובע:                      
____ ת.ז. ____ 

ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעת:

____ לביטוח בע"מ




מרח' ____, עיר ____ 

מהות התביעה: פיצויים בגין נזקי גוף לפי חוק הפיצויים לנפגעי תאונת-דרכים, התשל"ה-1975.

סכום התביעה: כתקרת הסמכות העניינית של בית-משפט נכבד זה ביום מתן פסק-הדין.
כתב תביעה

א. פתח-דבר

1. התובע מתכבד בזאת להגיש לבית-המשפט הנכבד, כתב תביעה מטעמו.





2. התובע היה מיוצג בתביעה זו על-ידי ב"כ דלעיל, וכתובתו למסירת כתבי בי-דין תהא במען משרד עורך-הדין הנ"ל.

3. כל הטענות בכתב תביעה זה מובאות ונטענות בהשלמה ו/או לחילופין, הכול לפי הדבק הדברים והקשרם, וטובת עניינם של התובע.

ב. הצדדים לתביעה

4. התובע הינו יליד ____, בן ____ ביום התאונה. עבד עובר לתאונה, באופן זמני כמאבטח (להלן: "התובע"), ובכל המועדים הרלוונטיים לתובענה שבנדון, היה נהג רכב מ.ר. ____ (להלן: "הרכב").
5. הנתבעת הינה חברה לביטוח בע"מ, המורשית לעסוק בעסקי ביטוח רכב מנועי והמשמשת כ"מבטח" בהתאם לפקודת ביטוח רכב מנועי (נוסח חדש), התש"ל-1970. 
6. בכל המועדים הרלוונטיים לתובענה זו, ביטחה הנתבעת את חבות של התובע כנוהג ואת הרכב בפוליסת ביטוח חובה ברת-תוקף, שמספרה ____ ____, מפני כל נזקי גוף שיגרמו כתוצאה מתאונת דרכים.
ג.  אירוע התאונה

7. ביום ____ בשעה ____ או בסמוך לכך, עת נהג  התובע ברכבו בכביש 6 לכיוון צפון, לפני מחלף ____ ונתקע עם הרכב באמצע הנסיעה ורכב אחר שנסע מאחוריו פגע ברכב התובע ופצע אותו באורח אנוש (להלן: "התאונה").
8. לתובע נגרמו נזקי גוף קשים ובעיקר פגיעת ראש כולל אובדן הכרה, סבל מפרכוסים, דימום תוך מוחי, יישור לורדזיס צווארי (להלן: "התאונה").

9. מצ"ב יפוי-כוח, העתק אישור משטרה, תעודת ביטוח, תצהיר בריאות וויתור על סודיות רפואית, מסומן 1 - 5 בהתאמה ומהווה חלק בלתי-נפרד מכתב התביעה.
10. תאונה זו אירעה עקב שימוש ברכב מנועי, והסבה לתובע נזקי גוף כמשמעם בחוק הפיצויים לנפגעי תאונת דרכים, התשל"ה-1975. אשר-על-כן אחראים הנתבעים לפיצוי התובע בגין מכלול נזקיו שנגרמו ושיגרמו לו כתוצאה מן התאונה האמורה ובעטיה. 
ד. הפגיעות והנכות

11. ממקום התאונה פונה התובע לחדר המיון בבית-החולים "בילינסון". 

12. התובע הגיע לבית-החולים במצב קשה ביותר כשהוא מונשם לאחר שסבל מחבלת ראש קשה עם דמם תת עכבישי בווירטל משמאל, פגיעת WHEEP LASH  פגיעה בטחול היה מונשם, מבולבל וממלמל ללא התמצאות בזמן, הועבר לשיקום לבית ____ ב - ____ וטופל עד ליום ____.
13. מצ"ב העתק מסמכים רפואיים, מסומנים 6 (1) - 6 (43) ומהווים חלק בלתי-נפרד מכתב התביעה.
14. כתוצאה מהתאונה, סבל התובע מבלבול, לא התמצא בזמן ובמקום, התנייד באמצעות כסא גלגלים עם השגחה צמודה, ונזקק לעזרה והשגחה של מטפלים בבי"ח ____ של הוריו ואחיו.   
15. התובע סבל מכאבי ראש קשים, אובדן זכרון, חוסר התמצאות בזמן ובמקום, כאבי צוואר כאבי גב. 
16. כמו-כן, סבל התובע מהפרעות בשיווי המשקל, אי יציבות בעמידה והליכה, נזקק לכסא גלגלים.
17. בבדיקת CT שנערכה לתובע ביום 30.11.15 נמצא "בלט דיסק דיפוזי עם לחץ על השק הדורלי בגובה 6 - C5, 7 - C6 " (צורפה כנספח ט' 43).
18. בדו"ח אבחון נוירו-פסיכולוג שנערכה לתובע בבית-חולים ____ בחודש ____ בשנה ____ נקבע, כדלקמן:

"מדובר בצעיר בן ____ שעבר תאונת דרכים בחודש____ בשנה ____. הוא עבר שיקום במוסדנו במחלקה לשיקום חבלות מוחיות ועם שחרורו מהמחלקה הופנה להמשך שיקום במחלקת אשפוז יום בחודש ____ בשנת ____ 2015 בשל צורך בהמשך שיקום בתחום הפיזי, הקוגניטיבי והרגשי. 

במהלך האבחון ____ שיתף פעולה ויצר קשר תקין עם המאבחנת. הרמה האינטלקטואלית הכללית נמצאה בתחום הממוצע עם פערים בין סולמות התפקוד ופערים בביצוע מטלות בתוך סולמות התפקוד. נראה כי חלק מהתמונה מושפעת מבעיות קשביות משמעותיות ומהווה ירידה מסויימת יחסית ליכולת האינטלקטואלית המשוערת הפרה-מורבידית.

לא נמצאה הפרעה בתפקודי התפיסה החזותית הבסיסיים וקיימת יכולת תקינה לאנליזה וסינתזה. כאשר הגירוי מורכב ומרובה נתונים, הביצוע הופך להיות פרגמנטאלי ומשקף קושי בעיבוד המידע החזותי. נמצא קושי בסריקה החזותית שהינה איטית ובקשב החזותי.

המהירות הפסיכו מוטורית נמצאה נמוכה באופן משמעותי הן ביחס לעצמו והן ביחס לאוכלוסיה הכללית. ביצועיו מושפעים מזמן עיבוד איטי מאוד וקושי בדיוק.

הזכירה של מידע מילולי טובה יותר מזכירה של מידע חזותי. הקליטה המידית הן של מידע מילולי בדיד והן של מידע מילולי מורכב הינה נמוכה אך תהליכי שינון מסייעים לזכירה. נראה כי קיימת גם מעורבות של תגובה קטסטרופאלית, במיוחד בחשיפה הראשונית למטלות חדשות, שמתמתנת עם התבססות ההיכרות עם המטלה.

נמצא קושי בזכירה האקטיבית של מידע מורכב ועמוס בנתונים בו יש ארגון והקשר בין פרטי המידע הן חזותי והן מילולי. במטלות אלה נמצא כי הוא זוכר בעיקר את הנושאים המרכזיים או התבניות המרכזיות ומתקשה בזכירת הפרטים.

החשיבה של ____ וההבעה המילולית מאוד אסוציאטיבית וכתוצאה מכך הוא מתקשה להתנסח באופן מאורגן.

קיימים קשיים משמעותיים ברוב התפקודים הניהוליים. הפרעות שנמצאו מתמקדות בקושי בעיכוב תגובה, בזיכרון עובד, בקשב בעיקר חזותי, בבקרים וקושי בהתארגנות בעיקר במצבים לא ברורים או לא מובנים.

נראה כי התאונה ערערה את מצבו הרגשי והביטה את חייו ממסלולם הנורמטיבי. בנוסף להתמודדויות בתהליך השיקום אלעד נאלץ להתמודד עם הליך גירושין מורכב שהחל קודם לפציעתו רק שכיום יכולתו להתמודד עם העומס הרגשי הכרוך בכך פחתה. עולה תחושה כי הוא  מצוי באיבו של הליך עיבוד של אבל על אובדנים שחווה בתחומי חייו השונים גם בעקבות התאונה. בטחונו העצמי התערער ודימויו העצמי מאוד ירוד, עולה תחושה של בדידות. הוא תופס את עצמו כחסר תועלת וחסר אונים. ניכר ש____ חווה באופן סובייקטיבי את הפגיעה כאפילו חמורה יותר ממה שהיא במציאות ומצפה לכישלון בעת מפגש עם מטלה חדשה."
ההתרשמות היא מרמת מצוקה גבוהה ואפקט חרדתי-דיכאוני בולט.
לסיכום: מדובר בחולה לאחר חבלה מוחית משמעותית שנתון בעיצומו של תהליך שיקום והפנמה כשבולטים קשיים קוגניטיביים כמתואר לעיל התואמים את סוג וחומרת הפגיעה.
בהמלצות שבדו"ח נקבע כדלקמן:

א. לאור מצבו הרגשי והתמודדויות המורכבות במספר חזיתות, יש צורך בטיפול פסיכולוגי שיקומי.
ב. בשל קשיי הקשב המשמעותיים והאפקט החרדתי-דכאוני שנצפה, מומלץ על ייעוץ פסיכיאטרי.
ג. תוספת זמן של  25% במבחנים.
ד. בשל הקשיים הקוגניטיביים, מומלץ על טיפול קוגניטיבי שיתמקד באסטרטגיות פיצוי לשיפור תפקודי הקשב והתפקודים הניהוליים.
19. מצ"ב עותק מהדו"ח של בי"ח לוינשטיין, מסומן 7 ומהווה חלק בלתי-נפרד מכתב התביעה.
20. בעקבות התאונה וכתוצאה ממנה נזקק התובע ויזדקק אף בעתיד לעזרת הזולת, זו מסופקת לו כיום על-ידי משפחתו ובעיקר הוריו, עזרה זו חורגת למכביר מן העזרה הסבירה המתבקשת בין בני משפחה בנסיבות העניין, תוך שנגרמים לבני משפחת התובעת הפסדים והוצאות בגין השקעתם הרבה בטיפול בתובע.
21. לציין, כי בכל תקופת אשפוזו בבית-החולים סעדו את התובע 24 שעות ביממה מלבד הוריו גם אחיו.
22. לציין, כי עובר לתאונה היה התובע  בחור בריא לחלוטין, עצמאי מאוד, ומתפקד ללא קשיים כלשהם, לרבות בעזרה לילדיו ואישתו ממנה התגרש בינתיים. 
23. דא עקא, שכתוצאה מהתאונה ובעקבותיה, נפגע התובע  קשות, והפך לאדם נכה ומוגבל, הסובל גם כיום, ויוסיף ותסבול עד לסוף תוחלת חייו, מכאבים קשים והגבלות רבות, ומתקשה בביצוע פעולות הדורשות מאמץ פיזי, זיכרון, קשיים בדיבור, כאבי ראש דבר הנותן אותותיו באופן תפקודה היומיומי והאישי בביתו ומחוצה לו, עד כדי שאורחות חייו השתנו באופן ניכר. 
24. קודם לתאונה היה התובע פעיל, עבד כאיש ____ ו ____ במושב ____ ולמד ____ באוניברסיטת ____.
25. כתוצאה מהתאונה ובעקבותיה נפגע זכרונו לטווח קצר והוא נאלץ לרשום דברים שעליו לזכור מה שלא נזקק לעשות קודם לתאונה, תגובותיו הפכו איטיות, בטחונו העצמי ירד באופן דרסטי, סובל מבעיות בחשיבה כמותית, איטי בקריאה ולמידה, מתקשה בפעילות פיזית ובעמידה או ישיבה ממושכת. 
26. למען הסר ספק, יודגש בזאת, כי נכותו התפקודית של התובע, בגין פגיעותיו בתאונה וכתוצאה ממנה, עולה לאין שיעור על הנכות הרפואית שתיוותר לו, וזאת לאור שיבוש מהלך חייו התקין ובהתחשב בסוג הפגיעה, בגילו ובעיסוקו. 
27. כתוצאה מהפגיעה הקשה נזקק התובע, ויוסיף ויזקק גם בעתיד, לתקופות שיקום ממושכות, וקבלת סדרות ארוכות של טיפולים רבים.
28. התובע עבד בעבודה זמנית כאיש ____ ו____ בשכר מינימום והיה בכוונתו להשלים את לימודיו ב____ ולעבוד כ____. ברם, בעקבות התאונה וכתוצאה ממנה, ספק רב אם יוכל להגשים מטרה זו.
29. בעקבות התאונה וכתוצאה ממנה, נפגע כושר השתכרותו של התובע, והוא נאלץ, ויאלץ להפסיד גם בעתיד, ימי עבודה, כאשר בשים-לב לנכותו נגרמו ויגרמו לו, ללא ספק, הפסדי שכר ניכרים.  

ה. הנזקים

30. בשל התאונה ובעקבותיה, נגרמו לתובע נזקים שאינם נזק ממון, והתובע זכאי, לפיכך, לפיצוי בשל כאב וסבל, בהתאם לכללים הקבועים בתקנות הפיצויים לנפגעי תאונות דרכים (חישוב פיצויים בשל נזק שאינו נזק ממון), התשל"ו-1976 ובצירוף ריבית והצמדה כחוק מיום התאונה.
31. נוסף על כך, נוכח כל המפורט לעיל, יטען התובע כי נגרמו ויגרמו לו, כתוצאה מאירוע התאונה ובעטיו, הנזקים וההפסדים כדלקמן:
נזקים מיוחדים









א. הפסד השתכרות בעבר לתובע   -
_____ ש"ח

ב. שווי עזרת הזולת 
-
_____ ש"ח

ג. הוצאות רפואיות 
-
_____ ש"ח

ד. הוצאות נסיעה וחניה  
-
_____  ש"ח

נזקים כלליים









א. הפסד השתכרות ו/או פגיעה בכושר השתכרות בעתיד לתובע לפי הנכות התפקודית עד גיל פרישה מעבודה. 

ב.  הפסד פנסיה ו/או אובדן תנאים סוציאליים ו/או פגיעה בכושר ההשתכרות לאחר גיל פרישה מעבודה. 

ג.  כאב וסבל.

ד. הוצאות רפואיות לעתיד לרבות טיפולים פסיכיאטרים ופסיכולוגיים שיקומיים.

ה.  הוצאות עבור עזרת הזולת ו/או שווי עזרת מיטיבים לעתיד. 

ו.  הוצאות נסיעה מוגברות לעתיד.

על-פי תקנות סדר הדין האזרחי, התשמ"ד-1984, לא ננקבו סכומי הנזקים הכלליים וכב' בית-המשפט מתבקש לפוסקם לפי שיקול-דעתו ועל-פי  הראיות שתובאנה במהלך המשפט. 
ז. סוף דבר

32. הנתבעת חייבת בפיצוי נזקי התובע כתוצאה מהתאונה, מכוח פוליסת הביטוח שהוציאה, ומכוח אחריותה על-פי דין. 
33. התובע עותר בזאת לבית-המשפט, בבקשה למינוי מומחים רפואיים בתחומי  האורטופדיה, נוירולוגיה, פסיכיאטריה, אשר יחווה דעתו בנוגע לפאן הנוירופסיכולוגי, בתחום השיקומי הכל כמפורט בבקשה למינוי מומחים הרצ"ב. כמו-כן, שומר התובע על זכותו לעתור למינוי מומחים רפואיים נוספים.
34. לבית-המשפט הנכבד הסמכות העניינית והמקומית לדון בתביעה לפי מהותה, לפי מקום סניפיה וניהול עסקיה של הנתבעת ולפי הסכומים הנתבעים.
35. אשר-על-כן, מתבקש בית-המשפט הנכבד, להזמין את הנתבעת לדין, ולחייבה לשלם לתובע את מלוא נזקיו כתוצאה מהתאונה, המיוחדים ו/או הכלליים ו/או לפי כל חלוקה אחרת שתראה לבית-המשפט,  בצירוף ריבית מרבית והפרשי הצמדה מיום התאונה, ועד ליום התשלום המלא בפועל, וכן לחייבה בהוצאות משפט, לרבות שכ"ט עו"ד בצירוף מע"מ, כחוק.







___________

____, עו"ד

בא-כוח התובע

